google/wiki40b huggingface dataset:
Valdininkas

Valdininkas - administracinį darbą valstybės institucijose dirbantis asmuo.
Valdininkui pavedama vykdyti vyriausybės priimtus įstatymus, pavedimus, užtikrinti, kad būtų laikomasi jau galiojančių įstatymų ir taisyklių. Valdininkas turi būti pavaldus tik savo tiesioginei vadovybei ir jo darbą reglamentuojančioms instrukcijoms. Jis turėjo būti atribotas tiek nuo profesionalių politikų, tiek nuo eilinių piliečių spaudimo pažeisti instrukcijas.

Rusija

Carinėje Rusijoje valdininkas (rus. чино́вник) buvo valstybės tarnautojas, turintis rangą (laipsnį) (rus. чин). Valdininkų klasė atsirado, kai buvo priimta Rangų lentelė (1722 m.). Po Spalio revoliucijos 1917 m. valdininkų klasė buvo likviduota. Valstybės valdyme dalyvaujantys asmenys pradėti vadinti valstybės tarnautojais. Rusijoje valdininkais šnekamojoje kalboje iki šiol vadinami valstybės tarnautojai, išreiškiant neigiamą, paniekinamą požiūrį į tarnautojų nelankstumą, prastą darbą ir pan., pabrėžiant valdžios sąvoką.
Naciūnai

Istorija

Istoriniuose šaltiniuose Naciūnai pirmą kartą paminėti 1694 m. TSRS okupacijos metais Naciūnai buvo kolūkio centrinė gyvenvietė. Yra gipso telkinys.
Savaitė (savaitraštis)

Istorija

Iki 1990 m. vadinosi „Zibertietis“ ir ėjo kaip P. Ziberto šilko kombinato leidinys. Tiražas 1969 m. – 1500 egz., 1988 m. – 1000 egz., 1994 m. – 500 egz.
Humbaba

Humbaba (akad. 𒄷𒌝𒁀𒁀) arba Huvava (šum. 𒄷𒉿𒉿) – demonas, Kedrų girios sargas. Turėjo liūto veidą, grifo nagus, jaučio ragus, o uodega užsibaigė gyvatės galva. Kūnas apaugęs aštriais žvynais. Pasižymėjo labai gera klausa. Turėjo septynias jį saugančias auras.
Gilgamešo epe Humbabą nužudo Gilgamešas ir Enkidu. Tuo metu jis turėjo tik vieną aurą. Po jo žūties Enlilis po vieną aurą atidavė laukams, upėms, nendrynams, liūtams, rūmams, girioms. Septintą aurą atidavė Ningalei.
Galisija

Geografija

Galisija yra šiaurės vakarų Ispanijoje maždaug tarp 9°W 42°N ir 7°W 44°N. Šiaurėje Galisijos krantus skalauja Kantabrijos jūra, vakaruose Atlanto vandenynas. Pietuose regionas ribojasi su Portugalija, o rytuose su Ispanijos autonominiais regionais Kastilija-Leonu ir Asturija.
Regioną charakterizuoja aukštos kalnų grandinės, atskiriančios Galisiją nuo likusios Ispanijos. Daugiau nei pusė teritorijos yra aukščiau nei 400 m virš jūros lygio. Aukščiausias taškas yra Pena Trevinca (2 127 m). Pajūris sudaro 1 659 km, iš jų 300 km smėlio pliažų.
Galisijai taip pat būdingi miškai, kurie sudaro 30 % visų Ispanijos miškų.
Svarbiausi miestai yra La Korunja, Ferolis, Lugas, Orensė, Pontevedra, Santjago de Kompostela ir Vigas.
Philips Koninck

Filipsas (ar Filipas de) Koninkas (ol. Philips Koninck, Philip de Koninck 1619 m. lapkričio 5 d., Amsterdamas, Nyderlandai – 1688 m. spalio 4 d., Amsterdamas) – XVII a. Nyderlandų tapytojas, pasižymėjęs panoraminiais, ypač plačiais peizažais.

Biografija

Filipsas Koninkas gimė 1619 m. lapkričio 5 d. Amsterdame. Jis yra nutapęs portretų, žanrinių scenų ir istorinių paveikslų, tačiau dailės istorijoje visų pirma žinomas dėl plataus vaizdo panoraminių peizažų su aukštai parinktu žiūrovo matymo tašku. Šie peizažai daugiausiai vaizdavo įsivaizduotą Olandijos kraštovaizdį. Filipsas Koninkas apie 1637 m. tikriausiai mokėsi pas brolį Jakobą Roterdame. Ankstyviausi Koninko darbai datuojami 1639 m. Jis 1640 m. vedė Cornelia Furnerius, kuri buvo tapytojo Abraham Furnerius sesuo. Pasak Houbraken, Koninkas baigė dailės mokslus pas Rembrantą Amsterdame.
Rembranto įtaka 1640–1650 m. Koninko dailės spalvų, linijų ir šviesos valdyme buvo akivaizdi. Koninką taip pat paveikė Hercules Segers dailė. Po 1650 m. Koninkas išvystė individualų tapybos stilių ir atsidėjo peizažams, kuriuose vaizdavo plačius panoraminius vaizdus iš aukšto žiūrovo perspektyvos taško. Įvairovės šiems paveikslams suteikia saulės apšviestų ir debesų šešėlių dengiamų kraštovaizdžio plotų žaismas. 1647 m. Koninkas vedė antrą kartą, Margaretha van Rijn. Jis turėjo sėkmingą laivų prekybos verslą tarp Amsterdamo ir Roterdamo. Komercinė sėkmė tikriausiai lėmė, kad maždaug nuo 1670 m. Koninkas nustojo tapyti, nors amžininkų jo dailė buvo vertinama aukštai. Filipsas Koninkas mirė 1688 m. spalio 4 d. Amsterdame.
Komornicos kultūra

Arealas

Komornicos kultūra 8–7 tūkstantmetyje pr. m. e. buvo paplitusi Vyslos baseine ir Oderio žemupyje, dab. Lenkijos teritorija, Maglemozės kultūros ankstyvasis laikotarpis.

Kultūra

Komornicos kultūros žmonės laikinas gyvenvietes dažniausiai kūrė prie upių ar kitų vandens telkinių, gyveno mažose, greičiausiai palapinės tipo mediniuose pastatuose. Vertėsi medžiokle ir žvejyba, rinko maistą. Naudojo titnaginius gremžtukus, rėžtukus, ovalius kirvelius ir kaulinius raginius durklus, kaplius, peiliukus, antgalius, žeberklus. Rasta daug titnaginių geometrinių mikrolitų, daugiausia lygiašoniai ir nelygiašoniai trikampiai, manoma, naudoti kaip antgaliai ir žeberklai. Komornicos kultūra turėjo įtakos Janislavičių kultūros susiklostymui.

Lietuvoje

Lietuvoje Komornicos kultūrai būdingų lygiašonių trikampių mikrolitų ir mikrolitinių antgalių aptikta Kabelių 2 senovės gyvenvietėje (Varėnos rajono savivaldybės teritorija).
Vukesongo uždarasis stadionas

Vukesongo uždarasis stadionas (angl. Wukesong Indoor Stadium) – uždara sporto arena 2008 metų Pekino olimpinių žaidynių krepšinio atkrentamosioms ir finalo varžyboms, Pekine, Kinijoje. Arenos pamatai iškasti 2005 metų kovo 29 dieną, o stadionas užbaigtas ir atidarytas 2008 metų sausio 11-ąją. Arena užima 63 000 m² ir talpina 18 000 žiūrovų. Architektas – Gu Yonghui. Šalia arenos įrengtas beisbolo aikštynas.
Jeronimas Krauzė

Biografija

Gimė 1845 m. sausio 7 d. Tytuvėnuose. 1855-1860 m. mokėsi Kauno gimnazijoje. Nuo 1862 m. privačiai mokėsi pas vaistininką Francą Kelčevskį Maskvoje. 1864-1865 m. dalyvavo Maskvos framacininkų draugijos organizuotose kursuose, 1865 m. įstojo į Maskvos universitetą, 1868 m. tapo vaistininku. Dirbdamas vaistininku rinkdavo įvairius augalus, 1869 m. tapo Maskvos universiteto gamtininkų draugijos nariu. 1870 m. atvyko į Turkestaną tyrinėti vaistams tinkamus laukinius augalus. Jo vardu pavadinti Turkestane augantys augalai: Bromus krausei, Eremostachys krauseana, Carex krausei, Cousinia krauseana, Festuca krausei, Conerelvus krauseanus, Conyza krauseana, Consonia krauseana, Populus krausei, Tulipa krauseana ir kiti. 1871 m. Taškente įkūrė botanikos sodą, atidarė kelias vaistines, finansavo chemijos laboratorijos įkūrimą. Daug dėmesio skyrė vietos tradiciniai medicinai, bendravo su vietos gydytojais. Buvo renkamas į Taškento miesto tarybą, aukojo vaistus našlaičių namams. XIX a. pabaigoje prisidėjo prie Taškento istorijos muziejaus įkūrimo, kuriam atidavė dalį savo sukauptos kolekcijos. Mirė 1909 m. rugpjūčio 8 d. Taškente. Už nuopelnus mokslui ir Taškento miestui apdovanotas 2-ojo ir 3-ojo laipsnio Anos ginklo ordinais.
Gniozdovo kurganai

Gniozdovo kurganai (rus. Гнёздовские курганы) – archeologinis paminklas, kurganinių kapinynų grupė ir piliakalnis Rusijoje, Smolensko srityje, 12 km į vakarus nuo Smolensko, Dniepro pakrantėje. Ta vienas svarbiausių Rusijos archeologinių paminklų.
Kompleksas atrastas 1867 m. kai tiesiant Maskvos-Varšuvos geležinkelį darbininkai atkasė vario, sidabro papuošalų, geležinio kalavijo liekanų, X a. arabiškų monetų. Nuo 1874 m. vykdomi kapinyno archeologiniai tyrimai.
Manoma, kad Gniozdovo gyvenvietė įkurta X a. pradžioje, nors dažnai kalbama ir apie IX a. Tai buvo svarbus prekybinis ir amatų centras kelyje iš variagų pas graikus. Miestas buvo krivičių žemėje, prie laivų pervalkos iš Kasplios į Dnieprą. Gniozdovo iškilimas buvo susijęs su prekybinio kelio į Konstantinopolį pradžia. XI a. nutrūkus prekybiniam maršrutui sumenko ir miesto reikšmė. Vėliau iškilo Smolenskas.
Gniozdovas yra didžiausias kurganų kapinynas Rytų ir Šiaurės Europoje. Vietovė užima 16 ha, ir yra tiek laukuose, tiek miške. Išlikę ~1500 kurganų ir keletas slavų gyvenviečių. Archeologų nuomone, čia būta ~4000 kurganų. Pagal plotą Gniozdovas turėjęs būti vienu didžiausių miestų regione ankstyvaisiais viduramžiais. Tik švedų Hedebiu (24 ha) buvo didesnis.
Archeologiniais tyrimais nustatyta, kad gyvenvietės centre buvo įtvirtintas piliakalnis, aplink gyvenvietės centras (posadas) ir kapinės (kurganai). Juose buvo palaidoti turtingi kariai su gausiomis įkapėmis (ginklais, papuošalais) bei paprasti miestiečiai (su buities reikmenimis, papuošalais). Rasta daug skandinaviškų religinių amuletų, Toro kūjo ženklų ir kt. Skandinavai sudarė atskirą gyventojų dalį Gniozdove. Pagal radinius ir laidojimo būdą matosi, kad vikingų laidojimo papročiai susimaišę su slavų.
Mieste klestėjo amatai, todėl rasta daug įvairių dirbinių: amfora iš Kerčės, peiliai, žirklės, pjautuvai, skandinaviškos segės, pakabukai, slaviški ir baltiški antsmilkiniai, pagoniški amuletai. Rasta daug IX–XI a. dirbinių, atkeliavusių iš Šiaurės ir Vakarų Europos – kirviai, kalavijai, strėlės, šalmai. Rasta daug arabiškų dirhamų monetų. Įvairūs dirbiniai iškasami ligi šiol.
Sutariama, kad Gniozdovo gyvenvietė buvo daugiatautė, tačiau kokia tauta ten dominavo – slavai ar skandinavai, nėra žinoma. Pavadinimas Gniozdovas (kilęs nuo Гнёзд 'lizdas') sutinkamas tik nuo XVII a. Taigi senovės miesto pavadinimas buvo arba Smolenskas (jei manyti, kad jis kilo iš Gniozdovo), arba kitas nežinomas. Yra versijų, kad vietovė vadinta Svinečesku, pagal Svineco („kiaulių“) upelį. Tai grindžiama vienos iš 7-8 Gardariko gyvenviečių pavadinimu Sýrnes (sen. skand. 'kiaulių ragas').
FC Pasvalys

Istorija

Pasvalio sporto mokykla įkurta 1960 m. Prie jos 2004 m. prijungta Pasvalio rajono vaikų ir jaunių sporto mokykla.  Ilgą laiką žaidė III lygoje, Panevėžio zonoje, o vadinosi FC Kagrė, pagal pagrindinio rėmėjo vardą.
Monosomija

Monosomija – chromosomų mutacijų rūšis, kai diploidinis organizmas turi vieną chromosomą vietoj poros (2n-1) (yra viena homologine chromosoma mažiau).
Viena iš monosomijos priežasčių – homologinių chromosomų neišsiskyrimas mejozės metu (nelytinio dauginimosi atveju – mitozės). Monosomija pasitaiko ir tarp augalų, ir tarp gyvūnų. Gyvūnams tokios mutacijos dažniausiai mirtinos. Tie individai, kurie išgyvena, turi fizinių ir psichinių sutrikimų, vadinamų tam tikrais sindromais.
Tarp žmonių dažniausiai sutinkamas Ternerio sindromas – X chromosomos monosomija. Ši monosomija gal ir nėra dažniausiai susidaranti, tačiau šią monosomiją turinčių individų išgyvenavumas didesnis lyginant su kitų monosomijų turėtojais.
Gintautas Kindurys

Biografija

1994 m. baigė Lietuvos žemės ūkio akademijos Miškų ūkio fakultetą, kur įgijo miškininko inžinieriaus specialybę. 1994–1999 m. buvo Ignalinos miškų urėdijos Dūkšto girininkijos girininko pavaduotojas. 1999–2000 m. dirbo urėdijos miškų atkūrimo ir priešgaisrinės apsaugos inžinieriumi. 2000–2001 m. buvo urėdijos miškų atkūrimo ir priešgaisrinės apsaugos inžinierius ir Privačių miškų tarnybos viršininkas.
2001–2002 m. ėjo Aukštaitijos nacionalinio parko direkcijos Privačių miškų tarnybos viršininko pareigas.
2002–2008 m. Ignalinos rajono savivaldybės administracijoje dirbo ekologu. 2008–2014 m. – Ignalinos rajono savivaldybės tarybos sekretorius. 2014–2016 m. – Ignalinos rajono savivaldybės mero pavaduotojas.
Shintaro Ishihara

Biografija

Gimė Kobėje, užaugo Dzušyje. 1956 m. baigė Hitocubašio Universitetą. 1968 m. buvo įtrauktas į Liberaldemokratų Partijos kandidatus.
Kaupiškiai

Istorija

Nuo 1919 iki 1931 m. buvo valsčiaus centras; pirmojo Lietuvos visuotinio 1923 m surašymo metu buvo du Kaupiškių kaimai (I ir II) ir Kaupiškių dvaras, viso su 59 ūkiais bei 488 gyventojais.

Susisiekimas

Kaupiškiai yra kelių  186  Kybartai–Vištytis  ir  5115  Patilčiai–Bartninkai–Kaupiškiai  sankryžoje.
Dmitrovskas

Istorija

Dmitrovkos gyvenvietę 1711 m. įkūrė dvarininkas Dmitrijus Kantemiras. 1782 m. suteiktas miesto statusas (pavadintas Dmitrovsku). 1929–2005 m. oficialiai vadinosi Oriolo Dmitrovsku (Дмитровск-Орловский).
Henrikas II (Anglija)

Biografija

Kilęs iš Plantagenetų giminės.

Valdymas

1154 m. stojo į kovą dėl karūnos su Steponu I iš Blua ir laimėjo. Iš tėvo paveldėjo Anžu, Meną bei Tureną, iš motinos (Anglijos karaliaus Henriko I dukters Matildos) – Angliją bei Normandiją su leno teisėmis į Bretanę. Susituokęs su Eleonora Akvitaniete, įgijo Puatu bei Giujeną su Gaskone, todėl Prancūzijoje pasidarė galingesnis net už Prancūzijos karalių. Jam pavyko įveikti baronų pasipriešinimą ir atstatyti centralizuotą valdžią. Klarendono konstitucijoje (1164 m.) reiškė pretenzijas į teisę disponuoti bažnyčios turtu bei teisti dvasininkus. Kenterberio arkivyskupas ir buvęs Henriko kancleris Tomas Beketas nepripažino Henriko konstitucijos, todėl karaliaus riteris 1170 m. jį nužudė. 1171–1172 m. užgrobė dalį Airijos ir čia įtvirtino Anglijos valdžią. Vėliau regentystę perėmė jo sūnūs – Ričardas I Liūtaširdis ir Jonas Bežemis.
Motherwell FC

Istorija

Klubas įkurtas 1886 m.
Gamyklinių automobilių lenktynės

Gamyklinių automobilių lenktynės (ang. Stock car racing) – automobilių sporto kategorija, populiariausia JAV, Kanadoje, Naujojoje Zelandijoje, Australijoje, Didžiojoje Britanijoje, Meksikoje, Brazilijoje ir Argentinoje. Tradiciškai gamyklinių automobilių lenktynės vyksta ovalo trasose (0,4 to 4,3 km ilgio). Didžiausia organizacija organizuojanti tokio pobūdžio lenktynes yra JAV NASCAR. Pagrindinis tokio tipo čempionatas yra Sprint Cup. Aukščiausio lygio lenktynių ilgis yra nuo 322 iki 966 km.
Gamyklinių automobilių lenktynėse pasiekiama 70-80 procentų greitis palyginus su atvirų ratų automobilių lenktynėmis.
Terminas Stock cars reiškia, kad čempionate naudojami automobiliai nėra modifikuoti po gamyklinio pagaminimo. Tuo jie skiriasi nuo lenktyninių automobilių, kurie kuriami specialiai lenktynėms.
Dar vienas svarbus šio tipo lenktynių skirtumas – čia leidžiami kontaktai. Dažnai lenktynėse automobiliai stumdo vieni kitus, iš šono ar iš galo, taip siekiant įgyti pranašumą. Automobiliai pagaminti, kad atlaikytų nežymius smūgius.
Toliūnai (Biržai)

Aplinkinės gyvenvietės

Globinai – 4,3 km
Smilgiai (Biržai) – 2,5 km
PAČERIAUKŠTĖ – 5,8 km
Triškai – 3,9 km
Jackonys (Biržai) – 2,5 km
Pasvaliečiai – 1,8 km
Lapiškiai – 1,9 km
Bikšiai – 3,1 km
BIRŽAI – 14 km
Šaltinėlis (Seinai)

Šaltinėlis – katalikiško laikraščio „Šaltinis“ priedas Lietuvos bernaičiams ir mergaitėms, ėjęs 1906 m. kovo mėn. – 1914 m. rugpjūčio mėn. Seinuose.

Istorija

Pirmasis vaikams skirtas lietuviškas periodinis leidinys. Leido „Laukaitis, Dvaranauskas, Narijauskas ir Bendrovė“. Nuo 1906 m. savaitinis, 1914 m. leistas kas dvi savaites ir rečiau. 1911–1914 m. – savarankiškas žurnalas. 1906–1911 m. prenumeruotas ir platintas kartu su „Šaltiniu“, kuris 1909 m. leistas 6500 egz., 1914 m. – 7500 egz. tiražu. 1913 m. tyrė savo skaitytojų nuomonę, paskelbė duomenis.
1926 m. Marijampolėje pradėjus leisti savaitraštį „Šaltinis“, 1928–1940 m. leistas ir jo priedas „Šaltinėlis“.
Turėjo apie 100 bendradarbių. „Šaltinėliui“ rašė Adomas Dambrauskas-Jakštas, Antanas Giedraitis-Giedrius, Matas Grigonis, P. Mičiulis, Juozas Naruševičius, Marija Pečkauskaitė-Šatrijos Ragana, Ksaveras Sakalauskas-Vanagėlis, Juozas Stanikūnas, Juozas Šnapštys-Margalis, Jurgis Tilvytis-Žalvarnis ir kt.
Piščaco valsčius

Administracinis suskirstymas

Borovė, Chmielnė, Chotiluvas, Čvorakai, Dombrovica Mala, Dobrinka, Hulčė, Januvka, Piščaco Kolonija I, Piščaco Kolonija II, Piščaco Kolonija III, Košcenevičė, Novi Dvuras, Nove Poloskai, Ortel Krulevski Drugai, Ogrodnikai, Ortel Krulevski Piervšai, Parcela, Piščacas, Piščaco Kolonija, Piščac Drugai, Podtoremas, Podpoloskai, Poloskai, Popielas, Puhari A, Stare Poloskai, Trojanuvas, Vulka Košcenevicka, Vičulkai, Vološkai, Zahoruvas, Zalutinas ir Zatoremas.
Violeta Gaidamavičiūtė-Kisielienė

Violeta Gaidamavičiūtė-Kisielienė (g. 1951 m. vasario 10 d. Radviliškyje) – Lietuvos grafikė.

Kūryba

Kuria lakštinę grafiką, daugiausia oforto, šilkografijos technika. Estampai didelio formato, pasižymi vidinių nuotaikų interpretacijomis, ekspresyvia linija, spalvinių dėmių kompoziciniu ritmu. Kūriniams būdingas intymumas, kameriškumas, detalių, faktūros išryškinimas, ofortams – preciziškas atlikimas, skaidrus, sidabriškas štrichų virpėjimas. Šilkografijų vaizdai abstrahuoti, raiškių spalvinių derinių, laisvų linijų. Svarbiausi kūriniai: „Aguonos“ (1976 m.), „Žydinti obelis lietui lyjant“ (1977 m.), „Sraigė“ (2003 m.), ciklai „Vasara“ (1982 m.), „Vilnius“ (1991 m.), Šv. Mergelės Marijos skaidri šilkografija ant stiklo (Sausio 13-osios memorialas prie LR Seimo, architektai Kęstutis Kisielius, Jurgis Dagelis, 2007 m.).
Kūrinių turi Lietuvos dailės muziejus, Nacionalinis Čiurlionio dailės muziejus, Čikagos Čiurlionio dailės galerija, A. Tretjakovo dailės galerija Maskvoje.
Gudžiūnai

Aplinkinės gyvenvietės

GRINKIŠKIS – 10 km 
 Šašiai – 5 km
SKĖMIAI – 6 km
KRAKĖS – 12 km
Mantviliškis – 8 km 
 AKADEMIJA – 15 km
Mamertas Karbauskas (1913)

Mamertas Karbauskas (1913 m. gegužės 15 d. Bostone, MA – JAV), vargonininkas ir chorvedys.

Biografija

Jo muzikiniai sugebėjimai buvo lavinami nuo vaikystės, paūgėjęs lankė Bostono konservatoriją.
Nuo 1936 apie 30 metų vargonininkavo ir vadovavo chorui Nekalto Prasidėjimo lietuvių parapijoje Cambridge, MA. Taip pat dėstė muziką ir dainavimą įvairiose mokyklose, dalyvavo radijo programose ir „Darbininko" rengiamuose koncertuose.
Nuo 1936 ALRK Vargonininkų sąjungos narys, sukūrė ir muzikos kūrinių.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Spalio 2

Vardadieniai

Eidvilas – Gervilė – Gervydas – Geržadas – Getautė – Modestas
Jane Addams

Biografija

Mokėsi JAV ir Europoje, baigė Rokfordo moterų seminariją (dabar Rokfordo koledžas).
1899 m. įsteigė bendruomenės namus Hull Houze (Čikaga) neturtingiesiems su suaugusiųjų mokykla, vaikų darželiu, klubais, meno galerija, baseinu, sporto salėmis, biblioteka, muzikos mokykla. Joje buvo atliekami sociologiniai tyrimai, rengiamos metodikos. 1911 m. prisidėjo kuriant bendruomenių namus ir kituose miestuose.
1912–1916 JAV Progresyviosios partijos lyderė, nuo 1915 m. Moterų taikos partijos ir Tarptautinės moterų taikos ir laisvės lygos pirmininkė.
1931 m. Nobelio Taikos premijos laureatė (su Nicholas Murray Butler).
Punios mokykla-daugiafunkcis centras

Istorija

Istoriniai šaltiniai teigia, kad pirmoji parapinė mokykla Punioje įsteigta 1513 m. Mokyklos ir mokytojų išlaikymu privalėjo rūpintis bažnyčios klebonas. Iki 1660 m. mokykla veikė su pertraukomis. Punios parapinė mokykla veikė ir caro metais iki 1831 m. sukilimo, po kurio parapinės mokyklos visoje Lietuvoje buvo uždarytos. Imta steigti rusiškas mokyklas. Punioje tokia mokykla pastatyta 1830 m. bendruomenės lėšomis, atsiųstas mokytojas rusas. Visi dalykai, išskyrus tikybą, dėstyti rusų kalba. Per 1903 m. gaisrą mokyklos pastatas sudegė. Šį kartą caro valdžia pastatė naują mokyklą, ji vadinosi „Punios liaudies mokykla“.
Prasidėjus Pirmam pasauliniam karui, darbas mokykloje nutrūko. Mokyklos pastate vokiečiai įkūrė karo ligoninę. Jiems išsikrausčius pastatas liko tuščias. Sugrįžus per karą pasitraukusiems namų savininkams, pražios mokykla iš miestelio buvo iškelta į J. Virbicko, P. Džervaus namus kaime. Taip iki 1937 m. Punios pradžios mokykla kraustydavosi iš vienų namų į kitus, kol miestelyje nepastatė naujų, erdvių mokyklos patalpų. Šiame pastate karo metais veikė šešių skyrių pradžios mokykla. 1944 m. atsikūrė ir iki 1949 m. veikė progimnazija (vėliau septynmetė, nuo 1954 m. aštuonmetė, nuo 1955 m. vidurinė mokykla).
Nuo 1962 m. rudens prie Punios vidurinės mokyklos įsteigta aštuonmetė vakarinė sezoninė mokykla, vėliau peraugusi į neakivaizdinę vidurinę. 1964–1965 mokslo metais Punios vidurinę mokyklą lankė 324 mokiniai, didžiausias skaičius per visą jos istoriją. Dirbo per 20 mokytojų, veikė choras ir 8 būreliai. 1965 m. baigtas Punios mokyklos priestatas. Jame įrengtos 8 klasės, mokytojų kambarys ir direktoriaus kabinetas. Iki 1968 m. mokinių skaičius siekė 300, vėliau palaipsniui ėmė mažėti. 2011 m. rugsėjo 1 d. Punios pagrindinė mokykla reorganizuota į Punios mokyklą-daugiafunkcį centrą.
1993 m. Italijos Grand Prix

1993 m. Italijos Grand Prix buvo Formulės 1 lenktynės, rengtos Monzoje 1993 metų rugsėjo 12 dieną. Tai buvo tryliktasis etapas 1993 m. Formulės 1 sezone.
Avarija pirmame rate tarp Damon Hill ir Ayrton Senna privertė abu nusiristi rikiuote žemyn, bet Hill atsigavo ir tapo lenktynių lyderiu, kai Alain Prost variklis sugedo likus keletui ratų. Tai leido Hillui išsaugoti teorinius šansus laimėti čempionatą. Be to, Hillas tapo pirmuoju lenktynininku, iškovojusiu tris pirmąsias pergales iš eilės. Tuo tarpu Senna trenkėsi į Martin Brundle vairuojamą Ligier-Renault 8 rate, eliminuodamas abu. Per BBC interviu su Brundle, jo komandos draugas Mark Blundell patyrė sunkią avariją.
Christian Fittipaldi susidūrė su Minardi komandos draugu Pierluigi Martini, kai jie priartėjo prie finišo linijos. Fittipaldi kairysis priekinis ratas susilietė su Martini dešiniuoju galiniu ratu. Dėl to Fittipaldi pakilo į orą ir padaręs atbulinį salto, nusileido ant keturių ratų ir pratęsė lenktynes, kirsdamas finišo liniją. Nei vienam iš jų avarija nekainavo pozicijos.
Michael Andretti žinojo, kad tai bus jo paskutinis startas Formulėje 1 - jis buvo pakeistas McLaren komandoje suomiu Mika Häkkinen. Ironiška, tai taip pat buvo Andretti geriausias sezono rezultatas lenktynėse.
Danilava (Kėdainiai)

Istorija

Iki XX a. vid. buvo dvaras. Išlikę dalis parko ir alėjos medžių.
Daumantas Ciunis

Daumantas Ciunis (g. 1984 m. balandžio 10 d. Klaipėdoje) – Lietuvos teatro aktorius. 2002–2004 m. studijavo architektūrą Vilniaus Gedimino technikos universitete, lankė VGTU teatrą- studiją "Palėpė". 2004 m. įstojo į Lietuvos muzikos ir teatro akademiją, Rimo Tumino vadojaujamą aktorių kursą. Nuo 2014 m. - Valstybinio Vilniaus mažojo teatro aktorius. Nuo 2018 m. - Lietuvos aktorių profesinės sąjungos „Lietuvos aktorių gildija“ pirmininkas. Tėvas - Lietuvos teatro aktorius Leonas Ciunis.
Elektrofiziologija

Pošakiai

Skiriama klinikinė elektrofiziologija kaip neurologijos dalis bei eksperimentinė elektrofiziologija – bendrosios fiziologijos dalis, kai kada laikoma ir neurofiziologijos, ir raumenų fiziologijos pošakiu.

Reikšmė

Elektrofiziologiniai matavimai suteikia informacijos apie perferinių nervų, polisinaptinių nervinių signalų siuntimo kelių sutrikimus. Eksperimentinė neurofiziologija aprašo elektrines atskirų nervinių arba raumenų ląstelių, jų darinių savybes. Neurofiziologiniai tyrimai suteikia informacijos apie signalų perdavimą nervų sistemoje, jais remiasi daug neuromokslų atliekamų tyrimų.

Eksperimentinės elektrofiziologijos metodai

Patch-Clamp technika, matavimai remiantis Multi electrode array.
Komensalizmas

Komensalizmas (prancūzų k. – commensal – bendrastalis) – simbiozės forma, kai partneris yra būstas ir maisto šaltinis, tačiau tai jam nekenkia. Pavyzdžiui, kai kurie jūriniai polipai apsigyvena ant stambių žuvų ir minta jų išmatomis.
Lytinis chromatinas

Lytinis chromatinas arba Baro kūnelis – žmogaus ir žinduolių somatinių ląstelių darinys, sudarytas iš chromatino ir matomas interfaziniuose branduoliuose.
Živinbudas

Živinbudas – XIII a. lietuvių kunigaikštis, valdęs žemes rytų Lietuvoje. Žinomas iš Ipatijaus metraščio, kur minimas pirmuoju tarp 5 vyresniųjų kunigaikščių, 1219 m. sudariusių taikos sutartį su Haliču-Voluine.
Manoma, kad Živinbudas galėjęs būti svarbiu Mindaugo konkurentu, dėl šalies valdovo sosto.
Ritinės piliakalnis

Aplinkiniai piliakalniai

Krievukalns 17 kmAtraiskalnio piliakalnis 20 kmGriežės piliakalnis 9 kmVainiauda 10 km
Veitelių piliakalnis 20 kmGriežės II piliakalnis 9 kmGirdenių piliakalnis 15 km
Jedžiotų piliakalnis 24 km
Apuolės piliakalnis 33 kmVadagių piliakalnis 11 km
Renavo piliakalnis 15 kmJautakių piliakalnis 15 km
Dapšių piliakalnis 8 km
Rojal Lemington Spa

Istorija

Pirmą kartą paminėtas Lamintone vardu 1086 m. išleistoje Paskutiniojo teismo knygoje.
Birželio 21

Vardadieniai

Alicija – Aloyza – Aloyzas – Galmina – Galminas – Galminė – Iliuminata – Irtuona – Vasarė.